Tomb Raider: Lara Kroft

**Lara Kroft** () — 2013-cü ildə satışa çıxarılan "*[[Tomb Raider (videooyun, 2013)|Tomb Raider]]*" video oyunu əsasında çəkilmiş Böyük Britaniya və ABŞ döyüş-macəra filmi. Roar Uthauqun rejissorluğu, Evan Doqerti, Ceneva Robertson-Duoret və Alaster Siddonsun ssenaristliyi ilə "Crystal Dynamics" tərəfindən çəkilən filmin baş rollarında Alisiya Vikander, Dominik Uest, Kristin Skott Tomas, Deniel Vu və Volton Qoqqins var.

Başlıca fotoqrafiya 2017-ci ilin yanvar ayından iyun ayına qədər Böyük Britaniyadakı "Warner Bros." studiyasında, daha sonra isə Cənubi Afrika Respublikasının Keyptaun şəhərində davam etmişdir. Distrübüterliyini "Paramount Pictures" şirkətinin etmədiyi ilk "Tomb Raider" filmi ilk dəfə 14 mart 2018-ci ildə Böyük Britaniyada, 15 mart 2018-ci ildə Azərbaycanda, 16 mart 2018-ci ildə isə ABŞ-də ekranlaşdırılmışdır. Film ümumi olaraq, 273 milyon ABŞ dolları qazanmışdır.

Film tənqidçilər tərəfindən qarışıq rəylər almışdır. Bəziləri filmin ssenarisini tənqid etmiş, bəziləri isə filmin franşizanın mövzusuna sadiq qalması və Vikanderin aktrisalığını tərifləmişdir. Lara Kroftun xarakterləşdirilməsi polyarlaşdırılmış cavab almışdır. Bəziləri onu "bacarıqlı, güclü və obyektivləşdirilməmiş qəhrəman", bəziləri isə onu "ancaq döyülən və tamaşaçı" adlandırmışdır.

## Süjet

Lara Kroft atası Lord Riçard Kroftun 2011-ci ildə qeyb olmasından sonra velosiped kuryeri olaraq işləyir. 21 yaşlı Kroft öz velosipedi və bir polis maşını ilə bir qəza yaşadıqdan sonra posta göndərilir. Bu zaman Riçardın biznes yoldaşı Ana Miller Laraya yardım etməyə gəlir. O, Laraya atasının vərəsəliyini qəbul etməsə onun bütün var-dövlətinin, eləcə də Kroft Malikhanəsinin satılacağı barədə xəbərdarlıq verir. Lara bu təklifi ala-könül halda qəbul edir və atasının məqbərəsində yerləşən gizli bir zala daxil olur. Lara orada atası tərəfindən əvvəlcədən çəkilmiş bir video mesaj tapır. Riçard bu videoda mifik Yamatay kraliçası Himiko barədə apardığı tədqiqatın təfsilatların verir. Qədimdə Himikonun sehrli güclərə malik olduğuna inanılırdı, ona görə də tarixi mənbələrdə bir cadı kimi təsvir edilirdi. Riçard Laradan Himiko barədə apardığı tədqiqata dair bütün sübutları məhv etməsini istəyir, amma Lara bunu etməyib atasını axtarmağa gedir.

Lara atasının ona verdiyi tilsimi satıb, əldə etməyə pulla Honkonqa gedir və «*Endurance*» () gəmisinin kapitanı olan Lu Reni işə alır. Onlar Şeytan dənizinə, Yamatay adasına gedirlər. Lu Ren Laranın atasını adaya aparması üçün yeddi il əvvəl işə aldığı kapitanın oğlu olduğu aşkarlanır. Gəmi şiddətli bir qasırğada çevrilir, Lara isə sahilə üzür. Burada bir əsgər onu vurub bihuş edir. O Himikonun məqbərəsini aşkarlamaq üçün aparılan ekspedisiyanın rəhbəri Matias Foqel tərəfindən yuxudan oyadılır. Ekspedisiya «*Trinity*» () adlı kölgəli bir təşkilat tərəfindən maliyyələşdirilirdi. Foqel Laranı məhbus olaraq götürür və onun atasını öldürdüyünü iddia edir. Foqel Lara və Lu Reni öz kölə qüvvəsinə daxil edir, amma Lara Lunun köməyi ilə qaçır. Foqel Lu Renin atasını da öldürmüşdü. Çaya düşən Lara köhnə bir təyyarəyə minir, ancaq həmin təyyarə şəlalədən aşağı düşür. Bu zaman Lara təyyarədəki paraşütlə oradan qaçır, amma ciddi şəkildə yaralanır.

Lara gecə vaxtı huşunu geri qazanır və bir «*Trinity*» bələdçisini öldürməli olur. O, adada gəzən sirli bir fiquru təqib edir. Bir qədər getdikdən sonra Lara həmin fiqurun Riçard olduğunu aşkar edir. Riçard Himikonu «*Trinity*» təşkilatından gizlətmək üçün yeddi il onları ləngitmişdir. Lara atasını gerçək olduğuna inandırdıqdan sonra Riçard onun yaralarını sağaldır. Riçardin etirazlarına baxmayaraq, Lara Foqelin düşərgəsinə gedib atasının tədqiqat sənədlərini tapmağa gedir. Lara bunu tək başına edə bilməyəcəyini öyrənir və kölələri qurtarır. Riçard bundan hasil olan xaosda Himikonun məqbərəsinə getmiş, ancaq Foqel tərəfindən məhbus alınmışdır. Lara atasını qurtarmağa çalışsa da, onun ölməməsi üçün məqbərənin girişini açıq.

Lara, Riçard, Foqel və daha üç «*Trinity*» əsgəri tələlərlə dolu məqbərədən keçir və Himikonun sarkofağını tapır. İki «*Trinity*» əsgəri onun cəsədini götürməyə çalışır, amma Himikonun mifik gücünə yoluxur. Bu güc əslində fiziki əlaqədə insanın bədənini dağıdan və xəstəni zombiyə bənzər bir vəziyyətdə buraxan təhlükəli bir xəstəlik idi. Məqbərənin ətrafında yerləşən şəkillər Himikonun bu xəstəliyin daşıyıcısı olduğu və onun bu xəstəliyə immunitetli olduğunu sübut edir. Himiko əfsanəyə görə, bu adaya məcburi şəkildə gətirilmişdi, ancaq bu şəkillər onun buraya öz iradəsi ilə gəldiyini təsvir edir. O, dünya əhalisini bu xəstəlikdən qorumaq üçün özünü qurban vermişdir. Foqel Himikonun bədənini daşıya bilməyəcəyini anlayır, buna görə də sadəcə onun bir barmağını götürür və bir kisəyə qoyur. Bu zaman Lara və Riçard Foqel və qalan bir əsgəri yaralayır. Foqel oradan qaçsa da, Riçard bu xəstəliyə yoluxur. Xəstəliyin bir müalicəsi olmadığından, Riçard Laraya məqbərədən qaçmasını və Foqeli dayandırmasını istəyir. Bu zaman Riçard məqbərəni və özünü partladacaqdı. Lara və Foqel üz-üzə gəlir və dava etməyə başlayır. Lara Himikonun barmağını Foqelə yedizdirir və onu dərin bir uçurumdan aşağıya atır, atası isə məqbərəni və özünü partladır. Lara dağılan məqbərədən qaçır və Lu Renlə qarşılaşır. Bu vaxt bir «*Trinity*» helikopteri adaya gəlir, amma Lara və balıqçılar onları dayandırır və adadan qaçır.

Lara London şəhərinə geri qayıdır və atasının vərəsəliyini qəbul edir. Bu zaman Lara «*Trinity*»nin ana şirkəti olan «*Patna*»nın "Croft Holdings"in bir filialı olduğunu öyrənir. Buna əlavə olaraq, Lara Ana Millerin «*Patna*» agentlərindən biri olduğunu öyrənir. «*Trinity*»nin qəddarlığının görən Lara növbəti macərasına hazırlaşır.

## Rollarda

## Musiqi

## İstehsal
"GK Films" filmi çəkmək hüququnu 2011-ci ildə əldə etmişdir. Norveç film rejissoru Roar Uthauq layihəyə 2015-ci ilin noyabr ayında qoşulmuşdur. Alisiya Vikanderin yeni Lara Kroft olacağı 2016-cı ilin aprel ayında açıqlanmışdır. "*[[Deadline Hollywood]]*" Lara Kroft rolunu Deyzi Ridlinin canlandıracağını açıqlamışdır, amma Ridli bu iddiaları yalanlamışdır. Ualton Qoqqinsin antaqonist rolunu canlandıracağı 2016-cı ilin dekabr ayında açıqlanmışdır. Rollarda olan aktyorların geri qalan hissəsi 2017-ci ilin əvvəllərində açıqlanmışdır.

### Çəkilişlər
Başlıca fotoqrafiya 23 yanvar 2017-ci ildə Cənubi Afrika Respublikasının Keyptaun şəhərində başlamış, 9 iyun 2017-ci ildə Böyük Britaniyadakı "Warner Bros." studiyasında sona çatmışdır. Kroft Malikhanəsi üçün Solsberidə yerləşən Uilton-hausdan istifadə edilmişdir. Şəlalə səhnəsi Li-vellidə yerləşən bir su parkında, XXX Yay Olimpiya Oyunları üçün nəzərdə tutulmuş bir arenada və Cənubi Afrika Respublikasında çəkilmişdir.

## Buraxılış
Lara Kroft filminin premyerası 2 mart 2018-ci ildə Almaniyanın paytaxtı Berlin şəhərində keçirilmişdir. Filmin Azərbaycandakı premyera öncəsi nümayişi 14 mart 2015-ci ildə Gənclik Mall Ticarət Mərkəzində yerləşən “CinemaPlus” premium kinoteatrında keçirilib. Kinoteatrda furşet masası, alkoqollu və alkoqolsuz içkilər, müsabiqələr və mükafatların oynanılması təşkil olunmuşdur. Film 15 mart 2018-ci ildə ABŞ-də ekranlaşdırılmışdır. Film IMAX 3D və RealD 3D şəklində də buraxılmışdır.

### Ev videosu
Lara Kroft 29 may 2018-ci ildə rəqəmsal striminq platformalarında buraxılmışdır. Filmin 4K UHD Blu-Ray, Blu-ray və DVD buraxılışı 12 iyun 2018-ci ildə gerçəkləşmişdir. Bu buraxılış Avstraliyada 18 iyun 2018-ci ildə gerçəkləşmişdir.

## Mükafatlar

## İstinadlar

## Xarici keçidlər
* 
* 
*